Referat fra generalforsamling - 2022

# FORENINGEN HANNIK

Generalforsamling blev afholdt

## Torsdag, 24. marts 2022 kl. 19,00 på Frøstrup Gl. Kro, Storkevej 1, 7741 Frøstrup

**Dagsorden er i h.t. vedtægterne**:

Dagsorden for den ordinære generalforsamling skal mindst omfatte følgende punkter:

1. Valg af dirigent og referent
2. Bestyrelsens beretning for det forløbne år
3. Forelæggelse af det reviderede regnskab for det forløbne år til godkendelse
4. Forelæggelse af bestyrelsens budgetforslag for det kommende år til godkendelse
5. Fastsættelse af kontingent
6. Behandling af indkomne forslag
7. Valg af bestyrelse

På valg er

* + Marianne Bechtold Jensen
  + Niels Arne Hansen
  + Jim Risgaard
  + Inga Sand Sørensen

Alle modtager genvalg

1. Valg af 2 suppleanter til bestyrelsen
   * På valg er
   * Thomas Pedersen
   * Morten Bo Bertelsen
2. Valg af revisionsfirma
3. Eventuelt

Forslag som ønskes behandlet på den ordinære generalforsamling skal være indsendt skriftligt) til bestyrelsen senest 2 uger før generalforsamlingens afholdelse.

**Ad 1)**

Dirigent Morten Thomsen og referent Inga Sand Sørensen.

## Ad 2)

Poul Erik Kjærgaard aflagde følgende beretning:

Det har trods corona været et år med nogenlunde balance i regnskabet med et lille underskud men det vil fremgå af regnskabsfremlæggelsen senere.

Udlejninger har i de perioder. hvor der ikke har været lukket pga. corona, lagt på et lidt mindre niveau end før corona, men om det er coronaen eller en effekt af Thy Natur og eventcenter, er svært at vurderer, dog kan vi se at Tommy booker væsentlig mindre end før, hvilket jo ikke er unaturligt.

Der har været flere bookinger fra Thisted Kommune, derudover vinsmagning, et par koncerter af Musisk forening og en mindre koncert vi selv har afholdt.

Idet byfesten igen blev aflyst havde vi et lørdagsarrangement i sommers sammen med Borgerkroen og Medborgerhuset, dette gav også en lille smule i kassen.

Vi blev i starten af 2020 bevilliget 200.000 kr. fra LAG til isolering af Energicenteret. Der var mange forsøg på at komme i dialog med Thisted Kommune i forhold til at få finansieret det sidste. Det lykkedes endelig lige inden jul at få bevilliget 346.000 kr, og så kunne vi gå i gang med udbudsrunde. Det blev Hannæs Tømrerforretning der vandt og vi er rigtig glade for at det blev lokalt.

I forhold til vores projekt Klimaværksted er der også pga. corona søgt om flere udsættelser, og projektet løber nu til 31.08.2022. Niels og Søren er i en god dialog med skolen om forskellige tiltag.

Vi afholdte Halloween sammen med spejderne og Borgerforeningen i uge 41 nede på Energicentret og man må sige at det var en succes med ca. 350 besøgende. Der var både kagekonkurrencer og bedst udskårne græskar. På dagen var pladsen pyntet flot op med halmballer og græskar, som blev genbrugt til at pynte byen op med.

Der var også æblepresning på dagen og dagen før for skolen.

Vi syntes det kunne være en god ide selv at have en æblepresser, så der er mulighed for at lave lidt flere dage med det. Så vi søgte Nordea-fonden og fik derigennem 21.800 kr.

Der har i flere år været afholdt dans for det lidt modne publikum på Vesløs kro en gang om måneden. Da der kom nye ejere derhenne, kunne de ikke rigtig blive enige med ham og vi blev kontaktet i forhold til om vi kunne tænke os at afholde det, hvilket vi indvilligede i.

Vi afholdte det første arrangement i oktober og vi må sige at det var en succes med fuldt hus.

Desværre måtte vi aflyse resten af året pga. corona men vi er i fuld gang igen.

Vi kan rigtig godt bruge nogle til at hjælpe en gang i mellem hvis der er nogen der har lyst.

Julemessen blev desværre også aflyst, ja prøv at gætte hvorfor.

En gang om ugen kører der et socialprojekt på kroen enten inde i den lille sal eller udenfor hvor udsatte, ensomme eller hvem der har lyst kan komme at få en kop kaffe. Det er en del af projektet Social drive out igennem KFUM-Nørbygaard. Der er tilknyttet en tovholder til udgangen af 2022, derefter skal vi selv finde en måde at køre det videre på.

Biblioteket kører også hver tirsdag og nogen kommer også bare for at få en kop kaffe. Det passes af en gruppe frivillige damer, der helt selv styrer det. En stor tak til dem for at holde det kørende.

Madklubben, strikkeklubben og dagplejen kører også stadig stabilt ligesom første salen også flittigt bliver brugt til møder.

Selv om også 2021 var et meget underligt å,r er der stadig mange frivillige der hjælper til med at holde orden i blomster og træer udenfor, det er rigtig dejligt.

At vi altid har det pænt og ryddeligt både udenfor og indenfor i kroen og Energicentret kan vi i særdeleshed takke Søren for. Tusind tak for dit kæmpestore engagement.

En kæmpe tak også til alle de mennesker, både frivillige og bestyrelsen for det store stykke arbejde der lægges i kroen og Energicentret. Uden jer kunne vi ikke fungere. Kæmpe tak for det.

Bestyrelsens beretning godkendt.

## Ad 3)

Forelæggelse af det reviderede regnskab for det forløbne år til godkendelse.

Lars Balleby gennemgik regnskab. Det giver et underskud på **kr. 5.741,00.**

Bemærkninger vedrørende medlemskontingenter.

Regnskabet blev godkendt enstemmigt.

## Ad 4) Budgetforslag - for Hannik for 2022

|  |  |
| --- | --- |
| Medlemskontingenter 2022 | 10.000,00 kr. |
| Lejeindtægter | 40.000,00 kr. |
| Indtægter - leje fra Frøstrup Borgerkro | 73.920,00 kr. |
| Øvrige indtægter | 50.000,00 kr. |

173.920,00 kr.

Ejendomsomkostninger 120.000,00 kr.

Administration 50.000,00 kr.

|  |  |  |
| --- | --- | --- |
|  | 170.000,00 kr. | 170.000,00 kr. |
| Anslået resultat 2022 |  | **3.920,00 kr.** |

## Ad 5)

**Kontingent** for 2023 er som i 2022

* Kr. 50,00 for en person
* Kr. 100,00 for en husstand
* Kr. 250,00 for et firma/en forening

**Ad. 6)**

Ingen indkomne forslag.

## Ad. 7)

Genvalg til bestyrelsen

* **Marianne Bechtold Jensen**
* **Niels Arne Hansen**
* **Jim Risgaard**
* **Inga Sand Sørensen**

Bestyrelsen består derudover af **Søren Bertelsen, Poul Erik Kjærgaard og Jimmy Engberg.**

**Ad. 8)**

Suppleanterne Thomas Pedersen og Morten Bo Bertelsen blev genvalgt.

**Ad. 9)**

Genvalg af revisionsfirma – enstemmigt vedtaget.

## Ad. 10)

Eventuelt

Social driveout. Udsatte har fået lov til at komme ind i salen. Understøttet af KFUM via Nørbygaard. Der er social samvær omkring mad. De påtænker at lave en permanent cafe et par gange om ugen – men ikke på kroen.

Der bliver byfest i uge 24, altså fra 16-19. juni 2022.

Morten Thomsen fortalte om turistforeningens forslag om tiltag hen over sommeren. Måske skal Hannik være med, men et problem, at det er tordenskjolds soldater. Vigtigt at der er kræfter til det. Et forsøg på at skabe turisme.

Kontorfællesskab i elektrikerens bygning i Frøstrup.

Der er også sommersjov, som kunne indgå i en plan hen over sommeren.

Vi mangler et sted, hvor vi kan få kaffe.

Søndergades vejtræer trænger til en overhaling. Måske arbejde med udskiftning. Måske kan kommunen sørge for det.

Støttekoncert 2.4. – efter henvendelse fra Klitmøller og vi er fælles om musikken. Går til Ukraine. Frøstrup Borgerkro måske også med.

Dirigenten takkede for god ro og orden.

Formand for Hannik, Poul Erik Kjærgaard takkede for god ro og orden og tak for deltagelse til de fremmødte.

## Morten Thomsen, dirigent